Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hozzájuk kapcsolódó személyes adatok kezelését, továbbítását az 1997. évi XLVII. törvény is szigorú feltételekhez köti.
Paragraph Index: 1013

5. Egy új szabályozási koncepció kidolgozásánál azt is figyelembe kell venni, hogy az adatvédelmi törvény ma hatályos szövege csak az adatkezelő fogalmát használja, ezért a közigazgatási szervezeten belüli központi okmánykiállító (adatfeldolgozó) szervezet esetében is törvényben kell meghatározni a továbbítható adatok körét, az e szervezet által végezhető adatkezeléseket, a szervezet felelősségét és az érintettek jogérvényesítési lehetőségét. (Megjegyzem, hogy az adatvédelmi törvény módosítását — az Európai Unió direktívájára tekintettel —, mely az adatfeldolgozó jogintézményét létrehozná, magam is helyesnek tartom.) Összességében úgy vélem, hogy „az okmányokkal kapcsolatos lakossági ügyintézés körzetközponti illetékességgel történő elhelyezéséről, valamint a korszerű okmánycsalád bevezetéséhez kapcsolódó okmány-előállítási és kitöltési rendszer kialakításáról” szóló kormány-előterjesztésben megfogalmazott elképzelések többsége az adatvédelem alkotmányos követelményeinek jelen formájában nem felel meg. A javasolt rendszer (az igazgatási folyamatokhoz és az okmányokhoz kapcsolódó adatkezelések szétválása, az újabb adatkezelő szervek létrehozása, az adattovábbítások átláthatatlansága és körülményes ellenőrizhetősége, sok millió személyes adat közigazgatáson kívülre, a magánszférába továbbítása stb.) sérti az adatvédelem alapelveit, és az adatbiztonsági követelmények érvényesülését is veszélyeztetheti. 1999/79/II. szám Végezetül jelzem, hogy a külföldre utazásról szóló 1998. évi XII. törvény végrehajtásának szabályairól szóló kormányelőterjesztésben megfogalmazottak összhangban vannak az adatvédelem törvényi előírásaival. A témával összefüggésben kérem Miniszter Úr sürgős intézkedését, hogy a közlekedésigazgatással összefüggő nyilvántartásokban (például a gépjármű- és vezetői engedély nyilvántartásban) záros határidőn belül megszűnjenek a törvényi felhatalmazás nélküli adatkezelések. Kérem továbbá, hogy e jogellenes adatkezelések legalizálására kiadott — a polgárokat törvényben elő nem írt adatszolgáltatásra, és e kötelezettség elmulasztása

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes